Ierobežota administratīvā un tehniskā atbalsta izdevumu summa ir ierosināta regulas paplašināšanai, jo īpaši EFIA atbalsta līgumu grozīšanai, lai paplašinātu to darbības jomu, attiecinot to arī uz Rietumbalkāniem.

Komisija un Eiropas Investīciju fonds pastiprinās sadarbību, un EIF ir atbildīgs par ES budžeta segto papildu garantiju summu īstenošanu saskaņā ar Savienības ekonomikas atveseļošanas paketi. Lai saglabātu finansiālo spēju un saglabātu augsto profilu finanšu tirgos, ir kļuvis būtiski palielināt EIF kapitālu. Eiropas Savienībai būtu jāpiedalās šajā palielināšanā saskaņā ar tās ilgstošo sadarbību ar EIF. Apropriācijas izmantos, lai piedalītos EIF plānotajā kapitāla palielināšanā 2020. gadā.

Tiklīdz valde būs apstiprinājusi EIF kapitāla palielināšanu, Komisija iesniegs priekšlikumu Eiropas Parlamenta un Padomes lēmumam par Eiropas Savienības dalību EIF kapitāla palielināšanā. Līdz šā lēmuma pieņemšanai attiecīgās apropriācijas iekļaus budžetā kā uzkrājumu saskaņā ar Finanšu regulas 49. pantu.

EUR Budžeta pozīcija Nosaukums Saistību apropriācijas Maksājumu apropriācijas III iedaļa – Komisija p.m. p.m. 40 02 41 Diferencētas apropriācijas (Rezerve 01 04 01 03. budžeta postenim – Eiropas Investīciju fonds – Uzkrājums parakstītā kapitāla samaksātām daļām, lai sniegtu atbalstu Eiropas ekonomikai un tās atveseļošanai, jo īpaši maziem un vidējiem uzņēmumiem) 500 000 000 500 000 000 01 04 01 04 Eiropas Investīciju fonds – Parakstītā kapitāla pieprasāmā daļa, lai sniegtu atbalstu Eiropas ekonomikai un tās atveseļošanai, jo īpaši maziem un vidējiem uzņēmumiem p.m. p.m. Kopā 500 000 000 500 000 000

6.Finansēšana

Ņemot vērā to, ka gandrīz visas rezerves līdz DFS maksimālajiem apjomiem un īpašo instrumentu pieejamība 2020. gadam tika izsmeltas pēc ierosinātā budžeta grozījuma Nr. 5 projekta, vienīgā iespēja finansēt Eiropas atveseļošanas plāna uzsākšanu 2020. gadā ir palielināt saistību maksimālos apjomus 2020. gadam 1.a un 1.b izdevumu apakškategorijā un 4. izdevumu kategorijā, kā ierosināts DFS regulas 2020. gadam pārskatīšanā. Šo budžeta grozījumu projektu, ko var galīgi pieņemt tikai pēc DFS pārskatīšanas pieņemšanas, pēc tam finansēs palielināto maksimālo apjomu ietvaros, neizmantojot nekādus īpašus instrumentus.

Ierosinātā DFS regulas pārskatīšana palielina saistību maksimālos apjomus un tādēļ neattiecas uz Apvienoto Karalisti, jo Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas 135. panta 2. punkts paredz, ka grozījumi Padomes Regulā (ES, Euratom) Nr. 1311/2013, kas pieņemti minētā līguma spēkā stāšanās dienā vai pēc tās, neattiecas uz Apvienoto Karalisti, ja šie grozījumi ietekmē Apvienotās Karalistes finansiālās saistības. Līdz ar to šis budžeta grozījuma Nr. 6 projekts Apvienotajai Karalistei nerada nekādas jaunas tiesības vai pienākumus: Apvienotā Karaliste nepiedalīsies šā BGP finansēšanā un negūs labumu no nevienas no programmām, kas pastiprinātas ar tā starpniecību, kā arī nesaņems atlīdzību no investīcijām, kas veiktas saskaņā ar šo BGP. Lai nodrošinātu pilnīgu pārredzamību, tiek ierosināts izveidot īpašas budžeta pozīcijas visām papildu apropriācijām, kas ierosinātas šajā BGP.

Finanšu tabulās, kas iekļautas budžeta pielikumā, ir izklāstīta šā budžeta grozījuma finansēšana dalījumā pa ES27 valstīm.





7.Kopsavilkuma tabula pa DFS izdevumu kategorijām